Hvordan tilbereder du bedst sort te?
Sort te trives bedst, når den overhældes med kogende vand ved 100 grader. Denne høje temperatur åbner tebladene op og frigør smag og aroma på bedste vis. Afhængigt af den præcise tesort, skal teen trække mellem 3 og 7 minutter. Småbladede sorte teer er kraftigere og skal derfor ikke trække længe, mens storbladede mørke teer godt kan trække i op til 7-8 minutter. Trækketiden afhænger af teens indhold af garvesyre – jo længere trækketid, desto stærkere og mere bitter vil smagen af te være.